Imtella' Mejju 20, 2021 - Aġġornata 20 Ta' Mejju, 2021 5:19pm Filmat: Matthew Vassallo, Ritianne Agius Raġel ġie arrestat wara li allegatament ħebb għal Pulizija f'Santa Venera. Il-każ seħħ għall-ħabta tat-3.20pm fi Triq il-Kbira San Ġużepp, viċin il-Knisja. Minn tagħrif li għandu TVM jirriżulta li r-raġel, li kien qed isuq karozza tal-għamla Mercedes b'lewn fiddieni, twaqqaf mill-Pulizija, fejn allegatament ma bediex jobdi l-ordnijiet u sar aggressiv. Il-Pulizija tad-distrett u tal-RIU marru fuq il-post u arrestaw lir-raġel, li ttieħed l-għassa tal-Ħamrun, filwaqt li l-Pulizija involut mar f'poliklinika minħabba xi ġrieħi li sofra. Peress li l-karozza tal-allegat aggressur kienet wieqfa fit-triq, għal xi ħin inħolqot konġestjoni tat-traffiku fl-inħawi.